stanford-oval/wikipedia huggingface dataset:
Regina King
Aiheesta muualla

Wikimedia Commonsissa on kuvia tai muita tiedostoja aiheesta .
Regina King Internet Movie Databasessa. (englanniksi)
Rautalammin kihlakunta

Rautalammin kihlakunta (ruots. Rautalampi härad) on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
Hankasalmi
Konnevesi
Leppävirta
Rautalampi
Suonenjoki
Varkauden kauppala
Vesanto
Kihlakunnan maapinta-ala oli 4 073,42 km² (1.1.1938), ja sen väkiluku oli 55 753 henkeä (31.12.1939).
Rautalammin kirjasto

| Rautalammin kirjasto |
| --- | --- |
 Rautalammin kirjasto elokuussa 2019. Rakennuksen edustalla on Irma Mattilan suihkulähdeveistos Kansanrunoilijat ja muusa (1988).
Sijainti:  Rautalammintie 4 77700 Rautalampi 
Tyyppi:  kunnankirjasto
Kotisivut
Rautalammin kirjasto on Rautalammin kirkonkylässä toimiva yleinen kirjasto ja kulttuuritalo.
Kirjastorakennuksen edustalla on Irma Mattilan suunnittelemasta suihkulähdeveistos Kansanrunoilijat ja muusa (1988). Teoksen viereen sijoitetun esittelytaulun mukaan kuvatut viisi kansanrunoilijaa ovat: Paavo Korhonen (1775-1840), Pentti Lyytinen (1783-1871), Juhana Ihalainen (1798-1856), Anna-Reetta Korhonen (1809-1893) ja Albert Kukkonen (1835-1918); muusahahmoa ei esittelyteksissä esitellä.
Regina Jonas

| Regina Jonas |
| --- | --- |
 Regina Jonas muistolaatassa Berliinissä.
Henkilötiedot
Syntynyt: 3. elokuuta 1902 Berliini
Kuollut: 1944 Auschwitz
Ammatti:  rabbi
Muut tiedot
 Nimikirjoitus
Regina Jonas (3. elokuuta 1902 Berliini – 1944 Auschwitz, Puolan kenraalikuvernementti) oli saksalainen rabbi ja ensimmäinen juutalaiseksi rabbiksi vihitty nainen. Jonas sai surmansa holokaustin aikana Auschwitzin tuhoamisleirillä vuonna 1944.
Elämäkerta

Regina Jonas syntyi Berliinissä 3. elokuuta 1902 Scheunenviertelin köyhässä juutalaisessa kaupunginosassa. Jonaksen isä Wolf oli ammatiltaan kauppias ja hän kuoli tuberkuloosiin vuonna 1913. Jonas kiinnostui jo nuorena Raamatusta, juutalaisten historiasta ja hepreasta.
Vuonna 1924 Jonas aloitti opiskelut berliiniläisessä Hochschule für die Wissenschaft des Judentums -koulussa. Useimmat muut koulun naisopiskelijoista pyrkivät opettajiksi, mutta Jonaksen tavoitteena oli päästä rabbiksi. Jonaksen opinnäytetyö valmistui kesäkuussa 1930 ja se käsitteli naisten mahdollisuutta toimia rabbina. Opinnäytetyössään Jonas pyrki osoittamaan naisten toiminnalle rabbeina juutalaisen lain mukaisen eli halakhalaisen perustan. Professori Eduard Baneth hyväksyi Jonaksen opinnäytetyön, mutta hän kuoli ennen asiaankuuluvan suullisen kokeen pitämistä. Hänen seuraajansa eivät puolestaan halunneet vihkiä Jonasta rabbiksi ja hän valmistui sen sijaan opettajaksi. Viimein vuonna 1935 Liberaler Rabbinerverband -järjestön johtaja rabbi Max Dienemann suostui vihkimään Jonaksen. Jonas tunnettiin sittemmin usein nimellä Fräulein Rabbiner Jonas ja vuonna 1937 Berliinin juutalainen yhteisö palkkasi hänet vanhuksien ja sairaiden uskonnollisia menoja varten. Jonas saarnasi myös berliiniläisissä synagogissa.
Juutalaisten asema Saksassa heikkeni merkittävästi kristalliyön myötä marraskuussa 1938. Jonas jatkoi toimintaansa vanhusten parissa ja hän sai kiitoskirjeitä ulkomaille paenneilta juutalaisilta, jotka olivat joutuneet jättämään vanhempansa Saksaan. Talvella 1940–1941 Jonas toimi rabbina useissa eri kaupungeissa natsien perustaman Reichsvereinigung der Juden in Deutschland -järjestön kautta, johon kuuluminen oli Saksan juutalaisille natsien aikana pakollista. 6. marraskuuta 1942 Jonas ja hänen äitinsä vietiin Theresienstadtin keskitysleirille, jossa hän jatkoi rabbina toimimista. 12. lokakuuta 1944 Jonas vietiin äitinsä kanssa edelleen Auschwitzin tuhoamisleirille, jossa hän sai surmansa mahdollisesti jo saman päivän aikana.
Ric Todd

Ric Todd.
Damian Roderic "Ric" Todd (s. 1959 Sussex) on brittiläinen diplomaatti. Hänestä tehtiin syyskuussa 2011 Turks- ja Caicossaarten kuvernööri Gordon Wetherellin seuraajana. Aiemmin Todd oli toiminut muun muassa Yhdistyneen kuningaskunnan suurlähettiläänä Slovakiaan ja Puolaan.
Todd opiskeli historiaa Oxfordissa ja aloitti työnsä Foreign and Commonwealth Officen palveluksessa vuonna 1980.
Raptors 905

| Raptors 905 |
| --- | --- |
Liiga:  NBA Development League
Perustettu:  2015
Areena:  Hershey Centre kapasiteetti 5 400
Kotipaikka:  Mississauga, Kanada
Värit:                          
Päävalmentaja:  Jesse Mermuys
Mestaruudet:  1
Kotisivu:  raptors905.dleague.nba.com
Raptors 905 on koripallojoukkue Ontarion Mississaugasta. Se pelaa D-liigassa ja toimii NBA-seura Toronto Raptorsin farmijoukkueena. Raptors 905 on D-liigan ainoa kanadalaisjoukkue.
Joukkue perustettiin syksyllä 2015. Sen nimi tulee Toronton lähiöalueiden aluekoodista. Joukkue voitti ensimmäisen mestaruutensa vuonna 2017.
Aiheesta muualla

Virallinen kotisivu (Arkistoitu – Internet Archive) (englanniksi)
Regina Kulikova

| Regina Kulikova |
| --- | --- |

Henkilötiedot
Syntynyt: 30. tammikuuta 1989  Almaty 
Kansalaisuus:   Venäjä
Tennispelaaja
Pituus:  183 cm
Paino:  69 kg
Kätisyys:  oikea
Palkintorahat:  438 568 USD
Kaksinpeli
Paras sijoitus:  65. (3.5.2010)
Turnausvoittoja:  0
Voitot/tappiot:  192–84
Grand Slam -turnauksissa
Australian avoimet:  2. kierros (2011)
Ranskan avoimet:  1. kierros (2010)
Wimbledon:  3. kierros (2009, 2010)
Yhdysvaltain avoimet:  1. kierros (2010)
Nelinpeli
Paras sijoitus:  226  (16. toukokuuta 2011)
Voitot/tappiot:  20–11
Aiheesta muualla
ITF
WTA
Regina Kulikova (ven. Регина Куликова, s. 30. tammikuuta 1989 Almaty, Kazahstanin sosialistinen neuvostotasavalta) on venäläinen tennispelaaja. Hän on parhaimmillaan ollut WTA-maailmanlistalla sijalla 65 toukokuussa 2010. Hän on voittanut 11 ITF-kaksinpeliturnausta ja kaksi ITF-nelinpeliturnausta.
Ura

Kulikova selviytyi ensimmäisen kerran WTA-turnauksen pääsarjaan Los Angelesissa 2008. Turnauksen ensimmäisellä kierroksella hän voitti Jelena Vesninan, mutta hävisi toisella kierroksella Samantha Stosurille.
Wimbledonissa 2009 Kulikova selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti kroatialaisen Karolina Špremin lukemin 4–6, 7–5, 6–3. Toisella kierroksella hän voitti turnauksen 27:nneksi sijoitetun Alisa Kleibanovan erälukemin 0–6, 6–4, 6–1. Kolmannella kierroksella hän hävisi turnauksen neljänneksi sijoitetulle Jelena Dementjevalle lukemin 1–6, 2–6.
Australian avoimissa 2010 Kulikova hävisi ensimmäisellä kierroksella Barbora Záhlavová-Strýcoválle. Helmikuussa Dubain WTA-turnauksessa hän selviytyi puolivälieriin voitettuaan Marija Kirilenkon, Stefanie Vögelen ja Svetlana Kuznetsovan. Puolivälierissä hän hävisi Agnieszka Radwańskalle. Ranskan avoimissa hän hävisi ensimmäisellä kierroksella myöhemmin turnauksen voittaneelle Francesca Schiavonelle.
Wimbledonissa 2010 hän voitti ensimmäisellä kierroksella Melanie Southin ja toisella kierroksella turnauksen 30:nneksi sijoitetun Jaroslava Švedovan. Kolmannella kierroksella hän luovutti Tsvetana Pironkovaa vastaan voitettuaan avauserän 6–4.
Dove Cameron

| Dove Cameron |
| --- | --- |
 Dove Cameron vuonna 2021.
Henkilötiedot
Koko nimi:  Chloe Celeste Hosterman
Syntynyt: 15. tammikuuta 1996 (ikä 28)  Seattle, Washington, Yhdysvallat
Ammatti:  näyttelijä, laulaja
Näyttelijä
Taiteilijanimet:  Dove Cameron
Aktiivisena:  2012–
Merkittävät roolit:  Liv Rooney / Maddie Rooney (Liv ja Maddie) Mal (Descendants-elokuvat)
 Nimikirjoitus
Aiheesta muualla
Viralliset kotisivut
IMDb 
AllMovie
Dove Cameron (ent. Chloe Celeste Hosterman; s. 15. tammikuuta 1996 Seattle, Washington, Yhdysvallat) on yhdysvaltalainen näyttelijä ja laulaja. Hänet tunnetaan parhaiten kaksoispääroolistaan Disney Channelin tilannekomediasarjassa Liv ja Maddie. Cameron on myös näytellyt Disney Channelin tv-elokuvissa Cloud 9 ja Descendants.
Tausta

Cameron, oikealta nimeltään Chloe Celeste Hosterman, syntyi Seattlessa, Washingtonissa. Hänen vanhempansa Philip Hosterman ja Bonnie Wallace erosivat hänen ollessa nuori. Cameron varttui Bainbridge Islandilla ja kävi lapsena Sakai Intermediate Schoolia. Kahdeksanvuotiaana hän alkoi näytellä Bainbridge Performing Arts -teatterissa. Cameron asui myös monta vuotta lapsuudestaan Ranskassa ja osaa kieltä hyvin. 14–vuotiaana hän muutti Los Angelesiin perheensä kanssa ja oli mukana Burbank High Schoolin showkuorossa.
Cameron on kertonut olleensa koulukiusattu viidenneltä luokalta alkaen. Sosiaaliset paineet kuitenkin ajoivat hänen intohimoaan menestyä viihdealalla.
Cameronilla on vanhempi sisko Claire. Hänen isänsä Philip Hosterman kuoli vuonna 2011. Cameronin taiteilijanimi ”Dove” (suom. kyyhky) on lempinimi, jolla hänen isänsä kutsui häntä lapsena. Cameron on kertonut halunneensa ottaa nimen käyttöön isänsä kunniaksi.
Ura > Näyttelijänä

Vuonna 2012 Cameron sai pääroolin Disney Channelin nuortensarjasta Bits and Pieces, jossa hän näyttelee kaksoisroolissa luonteeltaan kovasti toisistaan poikkeavia identtisiä kaksosia. Sarjan nimi muutettiin pilottijakson yhteydessä muotoon Liv ja Maddie.
Vuonna 2015 Cameron näytteli ensimmäisessä elokuvassaan Disney Channelin ulkopuolella, Barely Lethal, jossa hänen roolinsa oli Liz Larson. Samana vuonna hän näytteli Pahattaren tytärtä, Malia musikaalielokuvassa Descendants. Vuonna 2017 Cameron näytteli Sophien roolissa Hollywood Bowl-teatterin musikaalissa Mamma Mia!.
Ura > Laulajana

Elokuussa 2013 Cameron julkaisi cover-version Imagine Dragonsin ”On Top of the World” -singlestä. Se pysyi Billboardin listoilla kolme viikkoa ja kipusi korkeimmillaan sijalle 17. Cameron julkaisi toisen singlensä, Liv ja Maddien tunnuskappaleen  "Better in Stereo" Walt Disney Recordsin kautta 15. lokakuuta 2013. Hän levytti myös kappaleen ”If Only” Descendants -elokuvan soundtrack-albumille.
Cameron lauloi Descendants -elokuvan kappaleissa ”Rotten to the Core” ja ”If Only”, jotka pääsivät Billboard Hot 100 -listalle. Descendants -elokuvan soundtrack pääsi Billboard 200 -listalle.
Cameron ja McCartan perustivat yhtyeen nimeltä The Girl and the Dreamcatcher vuonna 2015. Yhtye on julkaissut neljä virallista singleä sekä EP:n nimeltä Negatives vuonna 2016.
Cameron on ilmaissut halunsa julkaista omaa musiikkiaan ja kertoi työstävänsä debyyttialbumiaan vuonna 2017. Hän kertoi myös saaneensa levytyssopimuksen Columbia Recordsilta.
Yksityiselämä

Dove Cameron alkoi seurustella näyttelijä Ryan McCartanin kanssa vuoden 2013 elokuussa. Pari ilmoitti kihlautuneensa huhtikuussa 2016, mutta he purkivat kihlauksen saman vuoden lokakuussa. Cameron on seurustellut Descendants-vastanäyttelijänsä Thomas Dohertyn kanssa joulukuusta 2016 lähtien. Pari erosi vuonna 2020.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2014 | Cloud 9 | Cloud 9 | Kayla Morgan | Disney Channel Original Movie |
| 2015 | Barely Lethal | Barely Lethal | Liz Larson |  |
| 2015 | Descendants | Descendants | Mal, Pahattaren tytär | Disney Channel Original Movie |
| 2015 | Monsterville: Cabinet of Souls | R.L. Stine's Monsterville: Cabinet of Souls | Beth | suoraan DVD:lle |
| 2017 | Descendants 2 | Descendants 2 | Mal | Disney Channel Original Movie |
| 2018 | Dumplin' | Dumplin' | Bekah Cotter | Netflix-elokuva |
| 2019 | Angry Birds -elokuva 2 | The Angry Birds Movie 2 | Ella | äänirooli |
| 2019 | Descendants 3 | Descendants 3 | Mal | Disney Channel Original Movie |

Televisiosarjat
| Vuosi | Suomenkielinen nimi | Alkuperäinen nimi | Rooli | Jakso(t) |
| 2012 | Hävyttömät | Shameless | Holly Herkimer |  2 jaksoa ”A Beautiful Mess” ”Father’s Day”  |
| 2012 | Mentalist | The Mentalist | Charlotte Anne Jane | ”Devil’s Cherry” |
| 2013 | Malibu Country | Malibu Country | Sienna | ”Push Comes to Shove” |
| 2013–17 | Liv ja Maddie | Liv and Maddie | Liv Rooney / Maddie Rooney | 80 jaksoa |
| 2015 | Austin ja Ally | Austin & Ally | Bobbie | ”Duos & Deception” |
| 2016 | Hairspray Live! | Hairspray Live! | Amber Von Tussle | NBC-spesiaali |
| 2016 | Ultimate Spider-Man | Ultimate Spider-Man vs. the Sinister 6 | Gwen Stacy / Hämähäkki-Gwen (ääni) | ”Return to the Spider-Verse: Part 4” |
| 2017 | The Lodge | The Lodge | Jess |  4 jaksoa ”Hard to Say No” ”Distant Relations” ”Finish” ”The North Star”  |
| 2018 | S.H.I.E.L.D. Agentit | Agents of S.H.I.E.L.D. | Ruby Hale |  6 jaksoa ”All the Comforts of Home” ”Principia” ”Rise and Shine” ”Inside Voices” ”The Honeymoon” ”All Roads Lead...”  |
| 2018 | Angie Tribeca | Angie Tribeca | Grace | ”Glitch Perfect” |
Webisode
| Vuosi | Suomenkielinen nimi | Alkuperäinen nimi | Rooli | Huom. |
| 2015–2017 | Descendants: Wicked World | Descendants: Wicked World | Mal | äänirooli; 31 jaksoa |
| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri> Esityspaikka |
| --- | --- | --- | --- | --- |
| 2017 | Mamma Mia! | Mamma Mia! | Sophie Sheridan | Hollywood Bowl |
| 2018–19 | Clueless: The Musical | Clueless: The Musical | Cher Horowitz | Off-Broadway |
| 2019 | The Light in the Piazza | The Light in the Piazza | Clara Johnson | Southbank Centre |
Diskografia

| --- | --- |
 Soundtrackit 2015: Liv and Maddie: Music from the TV Series  2015: Descendants Soundtrack EP:t 2016 Negatives Singlet 2015: ”If Only” (Descendants -elokuvasta) Promosinglet 2013: ”Better in Stereo”  2013: ”On Top of the World”  2014: ”Cloud 9”  2014: ”Count Me In”  2014: ”You, Me and the Beat”  2015: ”What A Girl Is”  2016: ”Genie in a Bottle”  2017: ”Better Together” (Sofia Carsonin kanssa) :  The Girl and the Dreamcatcherin singlet 2015: ”Written in the Stars”  2016: ”Glowing in the Dark”  2016: ”Someone You Like”  2016: ”Make You Stay” Muut Descendants -singlet 2015: ”Rotten to the Core” (muiden Descendants -näyttelijöiden kanssa)  2015: ”Set It Off” (muiden Descendants -näyttelijöiden kanssa)  2015: ”Evil Like Me” (Kristin Chenowethin kanssa)
Ehdokkuudet

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2014 | Teen Choice -palkinto | Choice TV: Female Breakout Star | Liv ja Maddie | Ehdokkuus |  |
| 2015 | Teen Choice -palkinto | Choice TV Actress: Comedy | Liv ja Maddie | Ehdokkuus |  |
| 2016 | Nickelodeon Kids’ Choice -palkinto | Favorite Female TV Star – Kid's Show | Liv ja Maddie | Ehdokkuus |  |
| 2016 | Teen Choice -palkinto | Choice TV Actress: Comedy | Liv ja Maddie | Ehdokkuus |  |
| 2017 | Nickelodeon Kids’ Choice -palkinto | Favorite Female TV Star | Liv ja Maddie | Ehdokkuus |  |
| 2018 | Daytime Emmy -palkinto | Outstanding Performer in a Children's Series | Liv ja Maddie | Voitto |  |
Aiheesta muualla

Dove Cameronin viralliset kotisivut (Arkistoitu – Internet Archive) (englanniksi)
Dove Cameron Internet Movie Databasessa. (englanniksi)
Dove Cameron Allmoviessa (englanniksi)
Ric Ickard

Ric Ickard (oikealta nimeltään Richard Alcoy) on filippiiniläinen kitaristi. Hän aloitti kitaransoiton 8-vuotiaana jäljitellen Andres Segovian, Laurindo Almeidan, Charlie Byrdin ja Chet Atkinsin levytyksiä. 17-vuotiaana hän piti jo konsertteja. Hän oli täysin itseoppinut, kunnes aloitti muodolliset opintonsa Manilan St. Paul Collegessa, jossa hän sai musiikkikasvatuksessa kandidaatin arvon. Hän voitti ensipalkinnon sekä klassisen musiikin että jazzin kilpailuissa vuoden 1980 Filippiinien kitarafestivaalissa. Hänen ohjelmistonsa onkin monimuotoinen. Ickard on esiintynyt eri puolilla maailmaa ja on vuosittaisen Chet Atkins Appreciation Society Conventionin säännöllinen esiintyjä Nashvillessä, Tennesseessä.
Ickard on levyttänyt Naxos-levymerkille kokoelman Popular Guitar Music of the Philippines.
Rapla

| Rapla |
| --- | --- |
 Tallinna maantee kulkee Raplan halki.
 Rapla
 Koordinaatit: 58°59′40″N, 24°48′4″E 
Valtio:   Viro
Maakunta:  Raplamaa
Kunta:  Raplan kunta
Hallinto:  
 – Asutustyyppi:  epäitsenäinen kaupunki
Väkiluku (2008):  5 618
Infobox OKVirheellinen NIMI-arvo: 
Multikopteri video Raplasta
Rapla (saks. Rappel) on epäitsenäinen kaupunki Keski-Virossa Raplan kunnassa. Se on Raplamaan maakunnan keskus. Kaupungin asukasluku on 5 618 (vuonna 2008).
Rapla sijaitsee Raplan kunnan keskellä, Tallinnasta 50 kilometriä etelään.
Liikenne

Raplasta on rautatieyhteys Tallinnaan ja Lellen kautta Pärnuun ja Viljandiin. Vuosina 1931–1968 käytössä ollut Rapla–Virtsu-rata johti 68 kilometrin matkan Raplasta Virtsun satamaan.
Raplan kirkko.
Raplan rautatieasema.
Raplan kivisilta.
Väestö

Vuoden 2011 väestönlaskennan mukaan Raplan epäitsenäisessä kaupungissa oli 5 202 asukasta, joista 4 980 (95,7 %) oli virolaisia, 138 (2,7 %) venäläisiä ja 78 (1,5 %) muita kansallisuuksia.
Aiheesta muualla

Kuvia tai muita tiedostoja aiheesta Rapla Wikimedia Commonsissa
Matkailusivusto Eestigiid.ee viroksi
Riina Mikkonen

Riina Karoliina Mikkonen on suomalainen levylaulaja, joka teki yhden pitkäsoiton Warner-musiikille vuonna 1998.
Tämän levyn julkaisemisen jälkeen Mikkonen muutti Intiaan.
Diskografia

Valveilla unessa (Warner-musiikki 1998)
Aiheesta muualla

Ylioppilaslehti
Latvis (Arkistoitu – Internet Archive)
Riina Mikkosen esitystuotanto Suomen äänitearkistossa (1901–1999)
Rica Talk Hotel

Rica Talk Hotel on hotelli ja tornitalo Ruotsissa, Lähellä Tukholman keskustaa. Rakennus on 72 metriä korkea ja siinä on 19 kerrosta. Hotelli valmistui vuonna 2006. Hotelli kuuluu Scandic-ketjuun. Hotellilta on 10 minuutin matka keskustaan autolla ja etäisyys Arlandan lentoasemalta on 55 kilometriä.
Download to Donate

Download to Donate on Linkin Park -yhtyeen vuonna 2005 perustaman, luonnonkatastrofien uhreja auttavan Music for Relief -hyväntekeväisyysjärjestön projekti. Toistaiseksi projekti on julkaissut kolme kokoelma-albumia: kaksi tukeakseen vuonna 2010 tapahtuneen Haitin maanjäristyksen uhreja sekä yhden tukeakseen vuonna 2011 tapahtuneen Sendain maanjäristyksen ja tsunamin uhreja. Useat artistit ovat tehneet kappaleita kokoelma-albumeita varten, ja ihmisiä on kannustettu lataamaan musiikkia tukeakseen katastrofien uhreja.
Download to Donate for Haiti

| Download to Donate for Haiti Eri esittäjiä |
| --- | --- | --- |

Kokoelmalevyn tiedot
 Äänitetty : 2010
 Julkaistu: 19. tammikuuta 2010
 Tyylilaji: Alternative rock, synth rock, acoustic rock, pop
 Kesto: 53.11
 Levy-yhtiö: Machine Shop/Warner Bros.
Download to Donate for Haiti on Music for Reliefin kokoelma-albumi, jota on tehty yhteistyössä United Nations Foundationin, Habitat for Humanityn sekä Dave Matthews Bandin BAMA Worksin kanssa. Kokoelma-albumin avulla on kerätty yhteensä 270 000 dollaria 115 000 latauksesta.
Download to Donate for Haiti > Kappalelista

| # | Kappale | Esittäjä(t) | Pituus |
| --- | --- | --- | --- |
| 1 | "Not Alone" | Linkin Park | 4:12 |
| 2 | "Mother Maria" | Slash feat. Beth Hart | 5:35 |
| 3 | "Never Let Me Down" | Kenna (tuottanut Mike Shinoda) | 3:13 |
| 4 | "Heroes" | Peter Gabriel | 4:02 |
| 5 | "Still (Acoustic, Vancouver Sessions)" | Alanis Morissette | 5:33 |
| 6 | "Resurrection" | Lupe Fiasco feat. Kenna (tuottanut Mike Shinoda) | 4:07 |
| 7 | "We Are One" | Hoobastank | 4:47 |
| 8 | "The Wind Blows (Skrillex Remix)" | The All-American Rejects | 4:57 |
| 9 | "It Must Be Love" | Enrique Iglesias | 3:45 |
| 10 | "Typical Situation (Live)" | Dave Matthews Band | 12:58 |
| 11 | "Make Tomorrow Today" | Peter Gabriel | 4:02 |
| 12 | "Slipstream (Slimmed Down Mix)" | The Crystal Method feat. Jason Lytle | 5:30 |
| 13 | "Gold Guns Girls (Mike Shinoda Remix)" | Metric | 5:12 |
| 14 | "Times Like These (Live from Red Rocks)" | Jack Johnson | 2:37 |
| 15 | "Butterfly" | Weezer feat. Allison Allport | 2:52 |
| 16 | "Gargoyle (Live)" | Dinosaur Jr. | 6:11 |
| 17 | "Look Away" | Mickey Hart | 5:58 |
| 18 | "Jonah" | Guster | 3:23 |
Download to Donate for Haiti V2.0

Download to Donate for Haitin päivitetty versio, Download to Donate for Haiti V2.0 julkaistiin 11. tammikuuta 2011.
Download to Donate: Tsunami Relief

| Download to Donate: Tsunami Relief Eri esittäjiä |
| --- | --- | --- |

Kokoelmalevyn tiedot
 Äänitetty : 2010–2011
 Julkaistu: 22. maaliskuuta 2011
 Tyylilaji: Alternative rock, synth rock, acoustic rock, pop
 Levy-yhtiö: Warner Bros.
Download to Donate: Tsunami Relief (joskus myös nimellä Download to Donate for Japan) on Music For Relief -järjestön kokoelma-albumi, jonka tuotot menevät Pelastakaa Lapset -järjestön kautta Sendain maanjäristyksen ja tsunamin uhreille. Se julkaistiin 22. maaliskuuta 2011.
Download to Donate: Tsunami Relief > Kappalelista

| # | Kappale | Esittäjä(t) | Pituus |
| --- | --- | --- | --- |
| 1 | "21 And Up" | The Red Jumpsuit Apparatus | 3:05 |
| 2 | "Hallucinations" | Angels and Airwaves | 4:40 |
| 3 | "Best Places to Be a Mom" | Taking Back Sunday | 3:32 |
| 4 | "Bright Lights (Live)" | Placebo | 3:30 |
| 5 | "Dr. Jekkyl & Mr. Fame" | Black Cards | 3:20 |
| 6 | "Home" | B'z | 4:14 |
| 7 | "Take It Easy (Live)" | Surfer Blood | 4:25 |
| 8 | "Running Away (Acoustic)" | Hoobastank | 3:38 |
| 9 | "Shed Some Light (Acoustic Live)" | Shinedown | 4:42 |
| 10 | "Song For A Soldier" | Sara Bareilles | 3:38 |
| 11 | "How He Loves (Live)" | Flyleaf | 4:06 |
| 12 | "Right Here (Live)" | Staind | 4:27 |
| 13 | "Sleazy" | Ben Folds | 3:19 |
| 14 | "Starlight (Live)" | Slash feat. Myles Kennedy | 6:03 |
| 15 | "Colorblind (Live)" | Counting Crows | 3:49 |
| 16 | "Man on the Moon (Live)" | R.E.M. | 6:04 |
| 17 | "GMB" | Talib Kweli | 5:06 |
| 18 | "Rhythm of Love (Live)" | Plain White T's | 3:25 |
| 19 | "Self Control" | Elliott Yamin | 2:22 |
| 20 | "Witchcraft (Live)" | Pendulum | 4:20 |
| 21 | "Saturday Night Again" | Patrick Stump | 3:45 |
| 22 | "Addicted (Remix)" | Enrique Iglesias | 8:31 |
| 23 | "Issho Ni" | Linkin Park | 3:51 |
Aiheesta muualla

Music for Relief
Download to Donate (Arkistoitu – Internet Archive)
Download to Donate: Tsunami Relief (Arkistoitu – Internet Archive)
Digimon Tamers: Runaway Locomon

Digimon Tamers: Runaway Locomon on 2. maaliskuuta 2002 julkaistu kuudes Digimon-elokuva. Elokuva on myös päätös Digimon Tamers-sarjalle. Elokuvan kesto on 30 minuuttia.
Juoni

Kuusi kuukautta D-Reaperin kukistumisen jälkeen Takato ja Henry suunnittelevat Rikalle yllätysjuhlia, mutta Rika saa tietää asiasta. Yhtäkkiä Locomon niminen junaa muistuttava digimon ilmestyy raiteille aiheuttaen hämminkiä. Takato kehittää Guilmonin Growlmoniksi pysäyttääkseen junan mutta Takato ja Rika joutuvat junan sisälle vaunuihin. Henry ja Suzie lähtevät jahtaamaan Locomonia tavarajunalla. Yamaki ottaa hallintaansa rautatiekeskuksen huomaten Locomonin kulkemisen luovan häiriön digitaaliseen kenttään. Hän ohjaa rautatietyöläisten avulla radat asemalle 9 ohjatakseen Locomonin takaisin digimaailmaan. Beelzemon saapuu auttamaan mutta Locomon tuhoaa hänen moottoripyöränsä. Takato ja Rika saavat selville että Parasimon niminen digimon pitää Locomonia hallinnassaan. Takato ja Guilmon kehittyvät Gallantmoniksi, joka tuhoaa Parasimonin mutta Parasimon lähettää viestin digimaailmaan, jolloin useita Parasimoneja ilmestyy ihmisten maailmaan. Samalla Parasimon pakottaa Locomonin kehittymään GranLocomoniksi nopeuttaakseen tätä. Gallantmon, MegaGargomon, Sakuyamon, Justimon, Guardromon, MarineAngemon ja Beelzemon Blast Mode taistelevat Parasimoneja vastaan, mutta Parasimonien lukumäärä on heille liikaa. Gallantmon kehittyy Crimson Modeen ja tuhoaa kaikki Parasimonit yhdellä iskullaan. GranLocomon taantuu Locomoniksi ja palaa Digimaailmaan. Rikan syntymäpäiväjuhlissa Kazu pyytää Rikaa laulamaan kuten hän teki laulaessaan isästään Parasimonin hallinnan aikana. Rika lähtee ja katsoo auringonlaskua laulaen laulun loppuosan "You promise that we'd stay for the sunset".